Analisti Serwer i bën thirrje administratës amerikane të paraqesë një kandidaturë për postin e shefit të UNMIK-ut - 2003-05-23
Mendimet e analsitëve të pavarur mbi çëshjten e statusit të Kosovës
Ndoshta mbrojtja më e mirë politikës amerikane, ndaj kërkesave të disa ligjvenësve, që statusi i Kosovës të përcaktohet tani, në një seancë që u cilësua nga disa, si e mbizotëruar nga folësa që ishin pro pavarësisë së Kosovës, i erdhi nga dy analistët e njohur, Daniel Serwer i Institutit Amerikan të Paqes dhe James O’Brian, i Grupit studimor Albright. James O’Brian ka qënë i dërguar i posaçëm i administratës së presidentit Klinton për Ballkanin. Sipas zotit O’Brian politika e standarteve para statusit është një politikë e zgjuar që ndoqi komuniteti ndërkombëtar për t’u bërë trysni si shqiptarëve edhe serbëve. Të dyja palët thotë zoti O’Brian, në një farë mënyre e kanë filluar procesin e statusit duke bërë të ditur qëndrimin e tyre maksimalist para fillimit të bisedimeve dhe me shpresë që pala tjetër mund të bëjë ndonjë lëshim që para fillimit të tyre. , tha zoti O’Brian. Sot, tha zoti O’Brian komuniteti ndërkombëtar nuk duhet të bëjë gabimin që bëri në vitet ’90 duke vënë afate. Afatet, tha ai, i vijnë për shtat palëve që nuk janë dakort pasi ato mund t’i zvarrisin gjerat deri sa të kalojë koha e afatit. Prandaj, tha analisti, vënia e një afati për plotësimin e standarteve nuk është një politikë e zgjuar. Nga ana e tij Daniel Serwer, Drejtor i Nismës Ballkanke në Institutin Amerikan të Paqes, theksoi se zgjidhja e vetme për Kosovën janë negociatat midis Beogradit dhe Prishtinës. Analisti paralajmëron që Zoti Serwer i bëri thirrje administratës amerikane të luajë një rol më të madh tani që po afrohet koha për statusin e Kosovës. Evropës thotë ai, i mungon besueshmëria e duhur për ta zgjidhur vetë çështjen e Kosovës dhe evropianët shton ai, janë në pritje të një sinjali se Amerika është gati të angazhohet për zgjidhjen e kësaj çështjeje. , tha zoti Sewer. Kandidati i përshtatshëm amerikan thotë zoti Serwer do të bënte atë që nuk e bëjnë dot evropianët: të bindte shqiptarët se rruga e vetme për statusin përfundimtar është trajtimi korrekt i serbëve dhe pakicave të tjera. Ndërsa duke iu drejtuar drejtëpërdrejt ligjvenësve në Kongres zoti Serwer theksoi se sinjalet që po dërgon Kongresi me rezolutat per pavarësine e Kosovës, dëgjohen qartë si në Prishtinë edhe në Beograd, por jo gjithmonë kuptohen si duhet. Kongresi, tha ai, duhet t’ia bëjë të qartë si Beogradit edhe Prishtinës që statusi i Kosovës nuk do të zgjidhet nga Kongresin amerikan por nga autoritetet e Beogradit dhe Prishtinës. Do të ishte mirë, tha zoti Serwer, që në seancë të ishte dëgjuar edhe mendimi serb. Mendimi i palës shqiptare në seancë u paraqit nga Xho Dioguardi dhe Shirley Cloyes të Ligës Civile Shqiptaro-Amerikane dhe Martin Vulaj i Këshillit Kombëtar Shqiptaro-Amerikan. Opinioni serb në seancë mungonte, por ligjvenësi Don Burton lexoi letrën e serbo-amerikanit Michael Xhorxheviç. Zoti Xhorxheviç shprehte pakënaqësinë e tij që gjatë kësaj seance të Komisionit për Marrëdhëniet me jashtë nuk ishte ftuar asnjë serb për të paraqitur pikëpamjen serbe.